Näldsjön

Näldsjön er en innsjø i Krokom kommune i Jämtland, Sverige. Innsjøen strekker seg fra Näskott i sør til Offerdal i nord.  Ved sjøen ligger bygdene Nälden, Aspåsböle og Nordannälden i sør, mens Lungret, Stavre, Könsta og Änge ligger i nord. Näldsjön får vanntilførsel blant annet fra Gärdessjön, Nästån, Hällsjön og Kriken.

Näldsjön ble over en lengre periode på 1800- og 1900-tallet trafikkert av flere dampbåter som gikk mellom Nälden og Änge. Dampbåttrafikken startet på slutten av 1870-tallet, og blant annet ble dampbåtene Nälden, Framåt, Express, Gurly og Offerdal satt inn i trafikken. Dampbåten Nälden hadde kapasitet på 125 passasjerer, og ti tonn last. Vinterstid transporterte bøndene frakt over isen mellom Nälden og Offerdal. I begynnelsen av 1900-tallet tok veitransport over for dampbåttrafikken, og spesielt da strekningen Nälden-Valne-Offerdal ble bygd ut.

Referanser

Eksterne lenker
 Dampbåt på Näldsjön, Bildarkivet Jamtli
 Informasjon om Näldsjön på det lokale nettstedet Offerdal.se

Innsjøer i Krokom kommune
Indalsälvens vassdragsområde